
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 519 


26 Απριλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αντικατάσταση μέλους της Εθνικής Επιτροπής για τα 

Δικαιώματα του Ανθρώπου. 1 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της Ετήσιας Στατιστι¬ 
κής Έρευνας Παραγωγής και Πωλήσεων Βιομηχα¬ 
νικών Προϊόντων (ΡΒΟΩΟΟΜ) των ετών 2000 και 
2001, έγκριση χρησιμοποίησης στατιστικών οργά¬ 
νων και καθορισμός της αμοιβής τους. 2 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της Ετήσιας Στατιστι¬ 
κής Έρευνας Ορυχείων, της Ετήσιας Βιομηχανικής 
Έρευνας, της Ετήσιας Έρευνας Ύδρευσης και 
Ηλεκτρισμού και της Έρευνας Εμπόρων Χάλυβα, 
των ετών 2000 και 2001, έγκριση χρησιμοποίησης 
στατιστικών οργάνων και καθορισμός της αμοιβής 

τους. 3 

Τροποποίηση της 245131575/9.8.1999 συστατικής 
πράξης της Δημοτικής Επιχείρησης Ν. Μαγνησίας 
με την επωνυμία "Αναπτυξιακή Επιχείρηση Βελεστί- 
νου - Αμιγής Δημοτική Επιχείρηση" και με διακριτι¬ 
κό τίτλο "Αναπτυξιακή Βελεστίνου". 4 


ΑΠΟΦΑΣΕΙ Σ 

Αριθ. Υ 290 (1) 

Αντικατάσταση μέλους της Εθνικής Επιτροπής για τα Δι¬ 
καιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Τις διατάξεις των παρ. 1,2 και 3 του άρθρου 2 του Ν. 
2667/1998 "Σύσταση Εθνικής Επιτροπής για τα Δικαιώμα¬ 
τα του Ανθρώπου και Εθνικής Επιτροπής Βιοηθικής" (Α' 
281). 

β. Την υπ’ αριθμ. Υ472/1.10.1999 απόφαση του Πρωθυ¬ 
πουργού "Ορισμός μελών της Εθνικής Επιτροπής για τα 
Δικαιώματα του Ανθρώπου" (Β' 1833), όπως τροποποιή¬ 
θηκε και ισχύει έκτοτε. 

γ. Την υπ’ αριθμ. 4803/22/25-δ'/16.4.2002 απόφαση του 


Υπουργού Δημόσιας Τάξης "Ορισμός εκπροσώπου του 
Υπουργείου Δημόσιας Τάξης στην Εθνική Επιτροπή γιατα 
Δικαιώματα του Ανθρώπου". 

δ. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Αναπληρωτήςτουτακτικού μέλους, εκπροσώπουτου 
Υπουργείου Δημόσιας Τάξης στην Εθνική Επιτροπή γιατα 
Δικαιώματα του Ανθρώπου ορίζεται ο Αστυνομικός Υπο¬ 
διευθυντής Γεώργιος Καραμπούτης, που υπηρετεί στη 
Διεύθυνση Αστυνομικού Προσωπικού του Αρχηγείου της 
Ελληνικής Αστυνομίας, σε αντικατάσταση του αποστρα- 
τευθέντος Υποστρατήγου Αχιλλέα Λόγιου. 

2. Το νέο μέλος ορίζεται για το υπόλοιπο της θητείας 
του αντικαθιστώμενου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2002 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 
-♦- 

Αριθ. 4986/Γ3-179 (2) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της Ετήσιας Στατιστικής 
Έρευνας Παραγωγής και Πωλήσεων Βιομηχανικών 
Προϊόντων (ΡΒΟϋΟΟΜ) των ετών 2000 και 2001, 
έγκριση χρησιμοποίησης στατιστικών οργάνων και κα¬ 
θορισμός της αμοιβής τους. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ" και 
226/2000 "οργανισμός της ΓΓ ΕΣΥΕ" 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27του Ν. 2081/92 και του άρθρου 
1 του Ν. 2469/1997 

γ. του άρθρου 9του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (ΓΓ ΕΣΥΕ) σε διοικητικές πηγές και διοικητικά αρχεία, 
Επιτροπή Στατιστικού Απορρήτου, ρύθμιση θεμάτων διε- 

νέργειας απογραφών και στατιστικών εργασιών, καθώς 
και θεμάτων της ΓΓ ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις", 

ε. του άρθρου 40 του Ν. 849/78 "περί παροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας", όπως συμπληρώθηκε με το άρθρο 8 
του Ν. 2129/53 με θέμα "Αύξηση συντάξεων και άλλες δια¬ 
τάξεις". 

στ. την απόφαση αριθ. 1100383/1330/Α0006/31 -10- 
2001 του Πρωθυπουργού και του Υπουργού Οικονομικών 
με θέμα: "Καθορισμός αρμοδιοτήτων των Υφυπουργών 
Οικονομικών". 

2. Τον Κανονισμό (ΕΟΚ) αριθ. 3924/91 του Συμβουλίου 
της 19ης Δεκεμβρίου 1991 (Ε 374/31-12-91) "Περί κοινοτι¬ 
κής έρευνας για τη βιομηχανική παραγωγή". 

3. Τη συμφωνία χρηματοδότησης με αριθ. 
200144501001, ύψους 34.864 ΕΥΡΩ, η οποία έχει υπο¬ 
γράφει μεταξύ της Γ.Γ. ΕΣΥΕ και του Στατιστικού Γραφεί¬ 
ου των Ευρωπαϊκών Κοινοτήτων (ΕυΒ03ΤΑΤ) καιη οποία 
αφορά στη διενέργεια των στατιστικών εργασιών που 
απαιτούνται για την επίσπευση διαβίβασης των στοιχείων 
της έρευνας ΡΒΟϋΘΟΜ, στην ΕυΓοεΙαί. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους εκατόν είκοσι τριών χι¬ 
λιάδων διακοσίων εξήντα τεσσάρων (123.264) ΕΥΡΩ για 
το οικονομικό έτος 2002, η οποία θα βαρύνει τον ειδ. φο¬ 
ρέα 23-750 (ΚΑΕ 0711,0871 και 5354) του τακτικού προ¬ 
ϋπολογισμού της ΓΓ ΕΣΥΕ. 

Αναλυτικά, κατά το έτος 2002 θα δαπανηθούν: 

- 84.000 ΕΥΡΩ στον ΚΑΕ 0871 

- 4.400 ΕΥΡΩ στον ΚΑΕ 0711 και 

- 34.864 ΕΥΡΩ στον ΚΑΕ 5354 

Η ανωτέρω δαπάνη των 34.864 ΕΥΡΩ στον ΚΑΕ 5354 θα 
καλυφθεί εξ ολοκλήρου από εμβάσματα της ΕΕ, τα οποία 
θα σταλούν στο λογαριασμό της ΓΓ ΕΣΥΕ στην Τράπεζα 
της Ελλάδος, σύμφωνα με την κοινή απόφαση των 
Υπουργών Συντονισμού και Οικονομικών 9611/3860/3-4- 
80 με θέμα: "Εμφάνιση δοσοληψιών του Ελληνικού Δημο¬ 
σίου μετά των Ευρωπαϊκών Κοινοτήτων" και μέσω του 
Υπολόγου Συμψηφισμού, θα εγγραφούν στον Προϋπολο¬ 
γισμό της ΓΓ ΕΣΥΕ (ειδ. Φορέα 23-750 και ΚΑΕ 5354). 

Ο ανωτέρω λογαριασμός στην Τ ράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12-12-2000, αποφασίζουμε: 

1. α. Αναθέτουμε στο Τμήμα Στατιστικών Παραγωγής 
της Δ/νσης Στατιστικών Δευτερογενούς Τομέα της ΓΓ 
ΕΣΥΕ τη διενέργεια της ετήσιας Στατιστικής Έρευνας 
Παραγωγής και Πωλήσεων Βιομηχανικών Προϊόντων 
(ΡΗΟΩΘΟΜ) των κλάδων 15 έως και 36 της οικονομικής 
δραστηριότητας της στατιστικής ταξινόμησης ΝΑΟΕ 
Βον. 1 και των στατιστικών εργασιών που απαιτούνται για 
την επίσπευση διαβίβασης των στοιχείων της έρευνας, 
στην ΕυΓοείαΙ. 

β. Εγκρίνουμε και προκηρύσσουμε τη διενέργεια της 
ανωτέρω έρευνας, εντός του 2002, από το Τμήμα Στατι¬ 
στικών Παραγωγής της Δ/νσης Στατιστικών Δευτερογε¬ 
νούς Τομέα της Γ.Γ. ΕΣΥΕ, με έτος αναφοράς των στοι¬ 
χείων για τα έτη 2000 και 2001. 

2. Σκοπός της έρευνας είναι η συγκέντρωση στοιχείων 
επί της ποσότητας της διατεθείσας στο εμπόριο παρα¬ 


γωγής, καθώς και της αξίας της διατεθείσας στο εμπό¬ 
ριο παραγωγής των προϊόντων βάσει της Κοινοτικής τα¬ 
ξινόμησης προϊόντων (ΡΒΟΩΘΟΜ), ώστε να αναπτυ¬ 
χθούν πλήρεις, αξιόπιστες και συγκρίσιμες στατιστικές 
πηγές, σχετικά με την παραγωγή των βιομηχανιών της 
Κοινότητας. 

3. Μονάδα έρευνας ορίζεται το μεταποιητικό κατάστη¬ 
μα. Το μητρώο που χρησιμοποιείται βασίζεται στο μη¬ 
τρώο επιχειρήσεων, το οποίο έχει καταρτίσει η Γ.Γ. ΕΣΥΕ 
από διοικητικές πηγές (ΦΠΑ κλπ.) και το οποίο ενημερώ¬ 
νεται από τις διενεργούμενες έως σήμερα στατιστικές 
έρευνες. Η έρευνα Παραγωγής και Πωλήσεων Βιομηχα¬ 
νικών Προϊόντων (ΡΒΟΩΘΟΜ) θα διεξαχθεί σε επίπεδο 
Νομού (ΝΨΤ5III) και θα καλύψει το σύνολο της χώρας. Θα 
ερευνηθούν απογραφικά τα μεταποιητικά καταστήματα 
με μέση ετήσια απασχόληση 10 άτομα και άνω. Τ α πρότυ¬ 
πα συλλογής και πινακοποίησης των στοιχείων είναι αυτά 
που χρησιμοποιήθηκαν στις αντίστοιχες έρευνες των 
προηγουμένων ετών. 

4. Οι εργασίες που θα πραγματοποιηθούν για την επί¬ 
σπευση διαβίβασης των στοιχείων της έρευνας ΡΒΟΩ- 
ΘΟΜ στην ΕυΓοεΙαΙ είναι οι ακόλουθες: 

- Μέθοδοι και σχεδιασμός των μοντέλων που θα χρησι¬ 
μοποιηθούν για τις εκτιμήσεις των στοιχείων των ερευνών 
ΡΒΟΩΘΟΜ (2000 και 2001) 

- Δημιουργία του απαραίτητου εοίΙνναΓΘ 

- Ανάλυση των δεδομένων 

- Κατάρτιση στατιστικών πινάκων 

- Έλεγχος των αποτελεσμάτων και διαβίβαση στη Ευ- 

Γ05ΐ3ΐ 

5. Για τη διενέργεια και την ολοκλήρωση της έρευνας 
ΡΒΟϋΘΟΜ και των παραπάνω εργασιών θα χρησιμοποι¬ 
ηθούν: 

• υπάλληλοιτης Γ.Γ.ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εντός και εκτός έδρας και 
απασχόληση και πέραν του κανονικού και συνήθους υπε- 
ρωριακού ωραρίου των Δημοσίων Υπηρεσιών (Σάββατα 
και Κυριακές). 

• μέχρι 150 ιδιώτες - συνεργάτες, οι οποίοι θα απασχο¬ 
ληθούν κατά το στάδιο της συλλογής των ερωτηματολο¬ 
γίων, εφόσον οι ανάγκεςτης έρευνας δεν καλυφθούν από 
τους υπαλλήλους της Γ.Γ. ΕΣΥΕ. 

• Ο ορισμός των ανωτέρω οργάνων θα γίνει με απόφα¬ 
ση του Γενικού Γραμματέατης ΕΣΥΕ. 

6. Η αμοιβή των οργάνων της έρευνας καθορίζεται ως 
εξής: 

α. υπάλληλοι Γ.Γ. ΕΣΥΕ: μέχρι 447 ευρώ ανά ανθρωπο¬ 
μήνα 

(συνολική δαπάνη 447 ευρώ χ 78 αθρωπομήνες = 
34.864 ευρώ, από τον ΚΑΕ 5354). 

β. ιδιώτες-συνεργάτες: 12 ευρώ ανά πλήρως και σωστά 
συμπληρωμένο ερωτηματολόγιο (συνολική δαπάνη 12 
ευρώ χ 7.000 ερωτημ. = 84.000 ευρώ, απότον ΚΑΕ 0871). 

Για τις επιχειρήσεις που θα βρεθούν κλειστές η αμοιβή 
καθορίζεται σε 6 ευρώ για κάθε επιχείρηση που θα επι- 
σκεφθεί ο ιδιώτης - συνεργάτης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Απριλίου 2002 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 4983/Γ3-180 (3) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της Ετήσιας Στατιστικής 
Έρευνας Ορυχείων, της Ετήσιας Βιομηχανικής Έρευ¬ 
νας, της Ετήσιας Έρευνας Ύδρευσης και Ηλεκτρι¬ 
σμού και της Έρευνας Εμπόρων Χάλυβα, των ετών 
2000 και 2001, έγκριση χρησιμοποίησης στατιστικών 
οργάνων και καθορισμός της αμοιβής τους. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ" και 
226/2000 "οργανισμός της ΓΓ ΕΣΥΕ" 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27 του Ν. 2081/92 και του άρθρου 
1 του Ν. 2469/1997 

γ. του άρθρου 9του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (ΓΓ ΕΣΥΕ) σε διοικητικές πηγές και διοικητικά αρχεία, 
Επιτροπή Στατιστικού Απορρήτου, ρύθμιση θεμάτων διε¬ 
νέργειας απογραφών και στατιστικών εργασιών, καθώς 
και θεμάτων της ΓΓ ΕΣΥΕ", 

δ.του άρθρου 22του Ν. 2362/95"περι'ΔημοσίουΛογιστικού 
Ελέγχου των δαπανών του Κράτους και άλλες διατάξεις", 

ε. του άρθρου 40 του Ν. 849/78 "περί παροχής κινήτρων δια 
την ενίσχυσιντης περιφερειακής και οικονομικής ανάπτυξης 
της Χώρας", όπως συμπληρώθηκε με το άρθρο 8 του Ν. 
2129/53 με θέμα "Αύξηση συντάξεων και άλλες διατάξεις". 

στ. την απόφαση αριθ. 1100383/1330/Α0006/31 -10- 
2001 του Πρωθυπουργού και του Υπουργού Οικονομικών 
με θέμα: "Καθορισμός αρμοδιοτήτων των Υφυπουργών 
Οικονομικών". 

2. (α) Τον Κανονισμό (ΕΚ, ΕΥΡΑΤΟΜ) αριθ. 58/97 του 
Συμβουλίου της 20ης Δεκεμβρίου 1996 για τις στατιστι¬ 
κές διάρθρωσης των επιχειρήσεων - Παράρτημα 4 (Ε 
14/17-1-97). 

(β) Τη Σύσταση της Επιτροπής 94/780/ΕΚΑΧ της 16ης 
Νοεμβρίου 1994 σχετικά με τις στατιστικές των εμπόρων 
σιδήρου και χάλυβα (Επίσημη Εφημερίδα των Ευρωπαϊ¬ 
κών Κοινοτήτων αριθ. Ε-315/8-12-94) και το γεγονός ότι οι 
στατιστικές αυτές αποτελούν αδιάσπαστο μέρος της Ει¬ 
δικής Έρευνας σιδήρου και χάλυβα (ΕΚΑΧ) που διεξάγε¬ 
ται σε όλα τα κράτη-μέλη της Ε.Ε., σε επιταγή της Συνθή¬ 
κης Ίδρυσης της Ευρωπαϊκής Κοινότητας Άνθρακα και 
Χάλυβα και ειδικότερα του άρθρου 47. 

3. Το γεγονός ότι από τις διατάξεις αυτής της απόφασης 
προκαλείται δαπάνη ύψους εκατόν δέκα χιλιάδων οκτακό¬ 
σιων ογδόντα (110.880) ΕΥΡΩ για το οικονομικό έτος 2002, 
η οποία θα βαρύνει τον ειδ. φορέα 23-750 (ΚΑΕ 0711 και 
0871) του τακτικού προϋπολογισμού της ΓΓ ΕΣΥΕ. 

Αναλυτικά, κατά το έτος 2002 θα δαπανηθούν: 

- 105.600 ΕΥΡΩ στον ΚΑΕ 0871 και 

- 5.280 ΕΥΡΩ στον ΚΑΕ 0711, αποφασίζουμε: 

1. α. Αναθέτουμε στο Τμήμα Στατιστικών Μεταποίησης, 
Έρευνας και Τεχνολογίας της Δ/νσης Στατιστικών Δευτε¬ 
ρογενούς Τομέα της ΓΓ ΕΣΥΕ τη διενέργεια των ακολού¬ 
θων στατιστικών ερευνών: 

• Ετήσια Στατιστική Έρευνα Ορυχείων (ΕΣΕΟ) 

• Ετήσια Βιομηχανική Έρευνα (ΕΒΕ) 

• Ετήσια Έρευνα Ύδρευσης και Ηλεκτρισμού και 

• Ετήσια και Μηνιαία Έρευνα Εμπόρων Σιδήρου και Χάλυβα 


Καταρτίζονται στατιστικές για όλες τις δραστηριότητες 
που εμπίπτουν στουςτίτλους Γ (Ορυχεία καιΛατομεία), Δ (με¬ 
ταποιητικές βιομηχανίες) και Ε (παροχή ηλεκτρικού ρεύμα¬ 
τος, φυσικού αερίου και νερού) της Στατιστικής Ταξινόμησης 
των Κλάδων Οικονομικής Δραστηριότητας ΝΑΟΕ Αναθ. 1. 

β. Εγκρίνουμε και προκηρύσσουμε τη διενέργεια των 
ανωτέρω ερευνών, εντός του 2002, από το Τμήμα Στατι¬ 
στικών Μεταποίησης, Έρευνας και Τεχνολογίας της 
Δ/νσης Στατιστικών Δευτερογενούς Τομέα της Γ.Γ. ΕΣΥΕ, 
με έτος αναφοράς των στοιχείων τα έτη 2000 και 2001. 

2. Σκοπός των ερευνών αυτών είναι η συλλογή στοιχεί¬ 
ων για τα βασικά οικονομικά μεγέθη των επιχειρήσεων 
που ανήκουν στους ανωτέρω κλάδους οικονομικής δρα¬ 
στηριότητας, ώστε να εξασφαλίζεται η διαχρονική συ- 
γκρισιμότητα των στοιχείων και να διατίθενται πλήρεις, 
πρόσφατες και αξιόπιστες στατιστικές πληροφορίες για 
τη διάρθρωση, τη δραστηριότητα, την ανταγωνιστικότη¬ 
τα και τις επιδόσεις των επιχειρήσεων στην Κοινότητα. 

Σκοπός της ειδικής έρευνας για τους εμπόρους σιδή¬ 
ρου και χάλυβα είναι η συγκέντρωση μηνιαίων στοιχείων 
για τις παραλαβές, τις παραδόσεις και τα αποθέματα σι¬ 
δήρου και χάλυβα (ΕΚΑΧ) και ετησίων στοιχείων, σχετικά 
με τη μεταποίηση - επεξεργασία των προϊόντων σιδήρου 
και χάλυβα. Τα στοιχεία αυτά είναι απαραίτητα για να 
αντιμετωπίσει η Κοινότητατις υποχρεώσεις της σύμφωνα 
με το άρθρο 3 της Συνθήκης ΕΚΑΧ και ειδικότερα για να 
αξιολογήσει την τελική κατανάλωση χάλυβα κατά βιομη¬ 
χανικό κλάδο - χρήστη και να καταρτίσει προγράμματα 
πρόβλεψης από τις υπηρεσίες της Ευρωπαϊκής Επιτρο¬ 
πής. Επίσης, να εκτιμήσει τη ζήτηση χάλυβα και να κατα¬ 
γράψει τον τελικό προορισμό του χάλυβα. 

Ένας άλλος σημαντικός λόγος για τη διενέργεια της έρευ¬ 
νας εμπόρων σιδήρου και χάλυβα, είναι η επέκταση του πε¬ 
δίου δραστηριότητας του εμπορίου χάλυβα, όπως η μετα¬ 
ποίηση των προϊόντων που λαμβάνονται σε άλλα προϊόντα. 

3. Μονάδα έρευνας είναι η επιχείρηση και θα λαμβάνο- 
νται στατιστικά στοιχεία και για τις τοπικές μονάδες (κατα¬ 
στήματα) των επιχειρήσεων με σχετικά ερωτηματολόγια. 

Το μητρώο που χρησιμοποιείται βασίζεται στο μητρώο 
επιχειρήσεων, το οποίο έχει καταρτίσει η Γ.Γ. ΕΣΥΕ από δι¬ 
οικητικές πηγές (ΦΠΑκλπ.) καιτο οποίο ενημερώνεται από 
τις διενεργούμενες έως σήμερα στατιστικές έρευνες. 

Οι τίτλοι Γ, Δ και Ε της στατιστικής ταξινόμησης ΝΑΟΕ 
Αναθ. 1, καλύπτουν τις δραστηριότητες της εξορυκτικής 
βιομηχανίας (τίτλος Γ), της μεταποιητικής βιομηχανίας 
(τίτλος Δ) και της παραγωγής και διανομής ηλεκτρικού 
ρεύματος, φυσικού αερίου και νερού (τίτλος Ε). 

Οι στατιστικές των επιχειρήσεων αφορούντο σύνολο των 
επιχειρήσεων που κατατάσσονται στους ανωτέρω τίτλους 
Γ, Δ και Ε, σύμφωνα με την κύρια δραστηριότητά τους. 

Οι έρευνες θα διεξαχθούν σε επίπεδο Νομού (ΝυΤ5 III) 
και θα καλύψουν το σύνολο της Χώρας. Θα ερευνηθούν 
απογραφικά όλες οι επιχειρήσεις με μέση ετήσια απασχό¬ 
ληση άνω των 10 ατόμων και δειγματοληπτικά οι επιχειρή¬ 
σεις με μέση ετήσια απασχόληση κάτω των 10 ατόμων. 

Ειδικά για την έρευνα εμπόρων σιδήρου και χάλυβα, η 
έρευνα είναι απογραφική στο σύνολο της Χώρας, με ερευ- 
νώμενη μονάδα την επιχείρηση, η οποία τηρεί βιβλία αποθή¬ 
κης, σύμφωνα με τον Κώδικα Βιβλίων και Στοιχείων (ΚΒΣ). 

Εξαίρεση γίνεται για τις επιχειρήσεις οι οποίες εμπο¬ 
ρεύονται ειδικές ποιότητες χαλύβων. Οι επιχειρήσεις αυ¬ 
τές μετέχουν στην εν λόγω έρευνα, ακόμη και αν δεν πλη- 
ρούντιςπροϋποθέσειςτου Κ.Β.Σ. γιατηντήρηση βιβλίων 
αποθήκης. 

4. Για τη διενέργεια των ανωτέρω ερευνών θα χρησιμο¬ 
ποιηθούν: 

• υπάλληλοιτης Γ.Γ.ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εντός και εκτός έδρας και 
απασχόληση και πέραν του κανονικού ωραρίου των Δη¬ 
μοσίων Υπηρεσιών, όταν κριθεί απαραίτητο, 

• μέχρι 200 ιδιώτες - συνεργάτες, οι οποίοι θα απασχο¬ 
ληθούν κατά το στάδιο της συλλογής των ερωτηματολο¬ 
γίων, εφόσον οι ανάγκες της έρευνας δεν καλυφθούν από 
τους υπαλλήλους της Γ.Γ. ΕΣΥΕ. 

Ο ορισμός των ανωτέρω οργάνων θα γίνει με απόφαση 
του Γενικού Γραμματέατης ΕΣΥΕ. 

5. Η αμοιβή των ιδιωτών - συνεργατών καθορίζεται στα 
17,6 ευρώ ανά πλήρως και σωστά συμπληρωμένο ερωτη¬ 
ματολόγιο (συνολική δαπάνη 17,6 ευρώ χ 6.000 ερωτημ. 
= 105.600 ευρώ, από τον ΚΑΕ 0871). 

Για τις κλειστές επιχειρήσεις η αμοιβή καθορίζεται σε 
9,0 ευρώ για κάθε επιχείρηση που θα επισκεφθεί ο ιδιώ¬ 
της συνεργάτης. 

6. Η απόφαση αυτή να δημοσιευτεί στην Εφημερίδατης 
Κυβερνήσεως. 

Αθήνα, 19 Απριλίου 2002 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

-♦- 

Αριθ. 194071 (4) 

Τροποποίηση της 245131575/9.8.1999 συστατικής πρά¬ 
ξης της Δημοτικής Επιχείρησης Ν. Μαγνησίας με την 
επωνυμία "Αναπτυξιακή Επιχείρηση Βελεστίνου - Αμι¬ 
γής Δημοτική Επιχείρηση" και με διακριτικό τίτλο "Ανα¬ 
πτυξιακή Βελεστίνου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 277 - 284 του Π.Δ. 410/95. 
(Δημοτικός και Κοινοτικός Κώδικας). 


2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τηναριθμ. 161238/2001 απόφαση του Γενικού Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης καιΔ/σης Μαγνησίας για υπογραφή 
εγγράφων). ΦΕΚ.597/τ.β'/21.5.2001 

4. Την απόφασή μας με αριθμό 131575/9.8.99 
(ΦΕΚ. 1825/τ.β'/1.10.1999) με την οποία έγινε συγχώνευ¬ 
ση τριών Επιχειρήσεων του τέως Δήμου Βελεστίνου και 
τέως Κοινοτήτων Αγίου Γεωργίου Φερών και Αέρινου σε 
μία με την επωνυμία "Αναπτυξιακή Επιχείρηση Βελεστί¬ 
νου - Αμιγής Δημοτική Επιχείρηση" και με διακριτικό τίτλο 
"Αναπτυξιακή Βελεστίνου". 

5. Την από Απρίλιο 2002 συμπληρωματική οικονομοτε¬ 
χνική μελέτη. 

6. Την αριθμ. 62/2002 απόφαση του Δημοτικού Συμβου¬ 
λίου Φερών, αποφασίζουμε: 

Τροποποιούμε το άρθρο 6 της αριθ. 131575/9.8.1999 
απόφασης μας, όπως αυτή τροποποιήθηκε μεταγενέστε¬ 
ρα, ως εξής: 

Άρθρο 6 

Το κεφάλαιο της επιχείρησης διατίθεται από τον Δή¬ 
μο Φερών και ανέρχεται στο ποσό των 162.061,62 ευ¬ 
ρώ. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του δήμου Φερών οίκον, 
έτους 2002 ύψους 30.000 ευρώ και σε βάρος του Κ.Α. 
212.9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Απριλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




